Document ID: /roh_data/filtered/fineweb-2-filterrobots_roh.jsonl.gz/58618

«Quel chi nun ama la chanzun, ha l'orma naira scol charbun» – pleds dal bab dals trubadurs, chantadurs e chantauturs rumantschs, Men Rauch. L'olma da Mario Pacchioli sto esser alva sco naiv nova, charezza el gea la chanzun da pitschen ensi. E sias chanzuns expriman quai che la musica è, e quai che la musica fa – numnadamain bragir cun ils contristads e sa legrar cun ils fortunads.
Onns èn passads dapi las emprimas registraziuns che RTR ha fatg cun Mario Pacchioli (1994) – onns da success. E per quai success èn duas chaussas stadas decisivas: il savair ed il plaschair. Cun sia musica ha Mario Pacchioli bandunà il trutg rumantsch, quai dentant senza desister dad impuls elementars che resortan da la tradiziun rumantscha. Cun sia musica ha il musicist oriund da Rabius cuntanschì blers cors – avert ed emplenì els. Grazia fitg persuenter e tut il bun per il 40avel.